Muzika vodi ruku zubara, 2/1/03 - 2003-01-02
Ja sada mogu koristiti pacijenta ovdje u Brooklynu, kao stvarnog pacijenta u Afganistanu, na primjer, kako bi zubara u Afganistanu nauč
Biti u zubarskoj stolici nikome nije neki užitak, ali je savremena medicina, to iskustvo učinila i svakim danom čini sve manje bolnim i neprijatnim. Patenti koje u svojoj zubarskoj ambulanti u Brooklynu u New Yorku primjenjuje doktor David Mushabac su medju takvim koji pacijente navode da se lakše odluče otići zubaru. Pored toga, kao što ćete čuti iz priče novinara Glasa Amerike Adama Philipsa, zahvaljujući kompjuterima sada se znanje iz Amerike može veoma lako prenositi zubarima u dijelovima svijeta gdje madecina nije toliko uznapredovala. Zubarska ambulanta doktora Davida Mushabaca na prvi pogled se čini uredjenom u stilu 1950-tih, medjutim svi suvremeni zubarski aparati i instrumenti su tu uredno poredani. Jedna od stvari koju zubari rade su mostovi. To je metafora koja mi je uvijek na pameti. Kada kažem mostovi, ja mislim na dvije vrste mostova. Da pravite mostove u zubarstvu, mostove koji idu u usta pacijenta, treba vam deset godina studiranja na univerzitetu, ali da gradite mostove koji idu izvan pojedinog pacijenta, kao što su mostovi medju ljudima, medju državama - to je doživotan rad i civilizacijska predanost. Doktor Mushabac gradi humanitarne mostove kroz patentirane inovacije kao jedna koju nam je demonstrirao. U lijevoj ruci on drži nešto nalik na palicu. Jedan njen kraj emitira laserske zrake koji polako prelaze preko zuba pacijenta, u ovom slučaju modela, dok drugi kraj šalje kodirane impulse u susjedni personalni kompjuter. Uskoro cijela usta postaju vidljiva na ekranu kompjutera. Ovo je najznačajnija slika u današnjoj istoriji zubarstva. Svaki put kada to vidim, to je gotovo kao da sam se ponovo oženio.... Pogledajte ovo, kaže dokto Mushabac. Sobzirom da ove precizne slike mogu biti poslane na mrežu interneta doktor Mushabac se nada da može američko znanje u oblasti zubarstva prenijeti na druga mjesta. U davna vremena, kao u srednjem vijeku, kada je lječnik želio da nekome prenese svoje znanje, uzimao je šegrta. Sada, moderna nauka i moderna tehnologija daje svakom praktikantu mogućnost da komunicira sa zanimljivim šegrtima on line. I to je veličanstvenost godina u kojima živimo. Sa pronalskom kojeg sam ostvario, ta sredstva sada postaju put prenošenja zdravstvene brige izvan naših granica, tako da tehnologija i znanje koje ovdje imamo može doprijeti tamo gdje još nije stiglo. Doktor Mushabac i njegove kolege se, takodjer, nadaju da će moći podučavati zubare u udaljenim mjestima šaljući slike usta pacijenata preko Interneta u vrijeme kada oni rade sa pacijentom. Promatranje modernog zubarstva u akciji može smanjiti vrijeme koje je potrebno zubarima u inostranstvu da nauče kako upasovati zubne imlante, na primjer. ”Implant je vrlo težak zubarski posao. Nakon što postanete dentist, potrebno vam je deset dodatnih godina da to dobro naučite. Sa ovom mašinom možete naučiti bilo koga ko je zubar da to uradi, gotovo jednako dobro kao neko ko u tome ima 20 godina prakse. Ja sada mogu koristiti pacijenta ovdje u Brooklynu, kao stvarnog pacijenta u Afganistanu, na primjer, kako bi zubara u Afganistanu naučio kvalitenom radu kojeg obavljam u New Yorku.“ Doktor Mushabac je, takodjer pronašao način kako napraviti trodimenzionalne imidge usta pacijenta napravlejnih njgeovim laserskim štapom i kako kombinirano sa konvencionalnim X-zrakama locirati nerv. Uz pomoć kompjutera, dok koristi bušilicu, on zna kada se približava nervu i upozorava ga, ili zaustavljanjem bušilice ili putem zvuka koji dolazi sa CD playera. Za sada, medjutim, Mattie Mushabac, supruga doktora Mushabaca, osigrava prototip svirajući Mozarta na dva uspravna klavira. “Ono što ja radim je uskaldjujem muziku sa bušenjem zuba. I kada imam problem šta da uradim, muzika prekida. U trenutku kada čujem ovaj zvuk, koji ide uz korektan rad, vidite. I ako svoju ruku pomaknem u pogrešnom pravcu, dobijam jednoličnu notu, disharmonične note i svašta drugo. Tako moja žena prati prefektan osjećaj sa zvucima. I kada ja napravim grešku, vraćamo se. Dakle, ono što ja radim jeste da u uzajamnu zavisnost dovodim zvuk i dobar pokret...“ Doktor David Mushabac kaže da će podučavanje zubarstvu kroz elektronske image i zvuk, a ne samo riječima, napraviti bitnu razliku i da će dobra volja stvorena ovom tehnologijom i izvoz drugih korisnih američkih stvari pomoći da se izgradi Brooklynski most prema svjetskom miru. Njegov moto je - ostavite pištolje i nasmješite se.